«Ular uyushmagan, muayyan bilim va aniq rejalarsiz kelmoqda» – Elchi Rossiyadagi o‘zbekistonliklarning muammolari haqida

«Rossiyadagi mehnat migrantlari to‘qnash kelayotgan muammolarning ildizi, tagida yotgan sabablari bu – fuqarolarimizning Rossiyaga birinchidan, tartibsiz, uyushmagan holda, ikkinchidan, muayyan bilim va ko‘nikmalarsiz, uchinchidan, aniq istiqbollarsiz kelayotganiga borib taqalmoqda», dedi Botirjon Asadov.
Rossiyadagi elchixona va 6ta bosh konsulliklar bilan birgalikda yo‘l xaritasi ishlab chiqilayotganini aytib o‘tdi.
«Shu bois ular uchun qisqa muddatli o‘quv kurslari tashkil etib, rus tilini o‘rgatish, kasbiy malakalarini oshirish — oldimizga qo‘yilayotgan eng muhim vazifalardandir.
Shuningdek, ularning bu yerda moslashishiga ko‘maklashish, huquqiy himoya qilish, shaharlarda qo‘shimcha konsullik bo‘limlarini ochish hamda masofaviy konsullik xizmatlarini ko‘rsatish bo‘yicha yo‘l xaritasi ishlab chiqilmoqda», dedi elchi.